Gandia constitueix la Mesa de la Vivenda per a impulsar noves iniciatives amb els agents socioeconòmics
07 maig 2025

## Gandia constitueix la Mesa de la Vivenda per a impulsar noves iniciatives amb els agents socioeconòmics07 maig 2025Última actualització: 07 maig 2025

![](../gestion/img/323a152182f838502a8117863835df913992613349f92f1e6be387dbb2e68e9f.jpg)  
  

L’alcalde de Gandia, **José Manuel Prieto**, va presidir ahir la constitució de la Mesa de la Vivenda. Un òrgan demanat pel sector i impulsat per l’Ajuntament de Gandia amb l’objectiu d’abordar de manera integral i consensuada els desafiaments relacionats amb l’accés a l’habitatge a la ciutat.  
La Mesa va comptar amb la participació del regidor d’Habitatge, **Salvador Gregori**, constructors i promotors de la ciutat, així com altres agents socials i empresarials.  
Durant la trobada, els responsables municipals van exposar l’ampli paquet de mesures que ha impulsat l’executiu amb el Pla Habitatge, emmarcat dins de l’estratègia Avant Gandia. Mesures fiscals, patrimonials i urbanístiques a les quals recentment s’han afegit iniciatives com ara que el consistori siga agent col·laborador de l’Institut de Crèdit Oficial (ICO); la reconversió de baixos comercials en habitatges en districtes com Benipeixcar, Beniopa, Raval i Grau; o bé l’augment del nombre d’habitatges per illa de cases sense comprometre la qualitat de vida ni generar infravivenda.  
Després de la trobada, els assistents es van comprometre a estudiar noves iniciatives que puguen posar-se en marxa dins de l’àmbit de competències del consistori per tal que, una vegada abordades, s’integren dins de les iniciatives que es contemplen en el Pacte per l’Habitatge.

[Twittear](https://twitter.com/share)